ako dlho vydrží rúško?
rúška strácajú vplyvom vydychovanej vlhkosti filtračnú účinnosť. jednorazové rúško preto noste max. pár hodín (ideálne 2 – 3 h), potom ho vyhoďte a vymeňte za nové. bavlnené rúško po 2 – 3 h vymeňte za nové, použité rúško operte a sterilizujte. niektoré rúška z nanovlákien alebo filtre z nanovlákien v bavlnených rúškach vydržia až 12 h.  
rúško ihneď vymeňte za nové v prípadoch, ak:  
– je roztrhnuté alebo viditeľne mechanicky poškodené,  
– je navlhnuté alebo mokré,  
– dýcha sa vám cez neho citeľne ťažšie ako predtým,  
– je viditeľne zašpinené,  
– prišlo do kontaktu s telesnými tekutinami ako hlien, krv a pod.
jednorazový respirátor má označenie nr = not reusable a vydrží jednu pracovnú smenu, tj. 8 h. ak je respirátor použiteľný opakovane, je označený písmenom r (reusable) a v prípade navlhnutia či zašpinenia ho nemusíte vyhodiť. vyčistite a sterilizujte ho podľa pokynov výrobcu a môžete ho používať opakovane po dobu 1 – 2 týždňov. samozrejme, v silne prašnom alebo infekčnom prostredí by ste dobu použitia mali skrátiť.  
respirátor ihneď vymeňte za nový v prípadoch, ak:  
– je roztrhnutý alebo viditeľne mechanicky poškodený,  
– je navlhnutý alebo mokrý,  
– je viditeľne zašpinený,  
– dýcha sa vám cezeň citeľne ťažšie ako predtým,  
– prišiel do kontaktu s telesnými tekutinami ako hlien, krv a pod.,  
– je zdeformovaný a nedolieha k tvári.